2873 Upas Street, San Diego, CA 92104 (MLS # 180019573) | RAD Coastal
Properties on this website was last updated as recently as 4/21/18 3:43 PM PDT. Capitec-direkteur verkoop ál sy aandele | Netwerk24
Deur Nellie Brand-Jonker 13 November 2019 13:05
Seker een van die bekendste kortverkopers in Suid-Afrika, Jean Pierre Verster, het al sy aandele in Capitec verkoop.
Capitec se aandeelprys is op ’n hoogtepunt. Foto: Verskaf
Verster het begin 2015 ’n onafhanklike nie-uitvoerende direkteur van Capitec geword.
Hy was vir lank voor dit uitgesproke in sy kritiek oor African Bank, wat in 2014 ineengestort het.
“Ek was krities oor African Bank en het gereeld en pertinent die punt gemaak dat die twee ondernemings (Capitec en African Bank) baie verskillend is. Capitec is baie konserwatief en ek het nie ’n probleem met hul voorsieningsbeleid gehad nie.”
Volgens Verster het hy Dinsdag al sy aandele verkoop. Dit was 5 000 aandele teen altesaam R7,2 miljoen.
Hy het reeds voor sy aanstelling as direkteur die aandele besit.
“Dit is ’n persoonlike besluit om nou te verkoop.”
Volgens hom gaan hy die geld aanwend vir die nuwe verskansingsfondsmaatskappy wat hy onlangs begin het, Protea Capital Management.
Hy is nie van voorneme om as direkteur van Capitec te bedank nie. “Dis nie ongewoon vir ’n onafhanklike nie-uitvoerende direkteur om nie aandele in die onderneming te besit op wie se direksie hy dien nie.”
Die bekende fondsbestuurder Piet Viljoen het só op Twitter opgemerk Verster het sy aandele verkoop.
Very interesting. This director is an astute investor. https://t.co/N0xe7xuVZi
— Piet Viljoen (@pietviljoen) November 12, 2019
Capitec se aandeelprys het Dinsdag met sluiting op sy hoogste vlak tot dusver van R1 455,29 verhandel, toon Iress.